CELEX: 62019CN0181
Language: et
Date: 2019-02-25 00:00:00
Title: kohtuasi C-181/19: Eelotsusetaotlus, mille on esitanud Landessozialgericht Nordrhein-Westfalen (Saksamaa) 25. veebruaril 2019 — Jobcenter Krefel — Widerspruchsstelle versus JD

27.5.2019   
            
            
               ET
            
            
               Euroopa Liidu Teataja
            
            
               C 182/20
            
         
      Eelotsusetaotlus, mille on esitanud Landessozialgericht Nordrhein-Westfalen (Saksamaa) 25. veebruaril 2019 — Jobcenter Krefel — Widerspruchsstelle versus JD
      (kohtuasi C-181/19)
      (2019/C 182/24)
      Kohtumenetluse keel: saksa
      
         Eelotsusetaotluse esitanud kohus
      
      Landessozialgericht Nordrhein-Westfalen
      
         Põhikohtuasja pooled
      
      
         Kaebaja: Jobcenter Krefel — Widerspruchsstelle
      
         Vastustaja: JD
      
         Eelotsuse küsimused
      
      
                  1.
               
               
                  Kas liidu kodanike, kellel on määruse nr 492/2011 (1) artikli 10 alusel liikmesriigis elamise õigus, väljaarvamine sotsiaalabi saajate hulgast direktiivi 2004/38 (2) artikli 24 lõike 2 tähenduses on kooskõlas ELTL artiklis 18 koostoimes määruse nr 492/2011 artiklitega 7 ja 10 sätestatud võrdse kohtlemise põhimõttega?
                  
                              a)
                           
                           
                              Kas sotsiaalabi direktiivi 2004/38 artikli 24 lõike 2 tähenduses on sotsiaalne soodustus määruse nr 492/2011 artikli 7 lõike 2 tähenduses?
                           
                        
                              b)
                           
                           
                              Kas direktiivi 2004/38 artikli 24 lõikes 2 sätestatud piirang on kohaldatav ELTL artiklis 18 koostoimes määruse nr 492/2011 artiklitega 7 ja 10 sätestatud võrdse kohtlemise põhimõtte suhtes?
                           
                        
            
                  2.
               
               
                  Kas liidu kodanike väljaarvamine määruse nr 883/2004 (3) artikli 3 lõikes 3 ja artikli 70 lõikes 2 viidatud mitteosamakseliste rahaliste erihüvitiste saajate hulgast on kooskõlas ELTL artiklis 18 koostoimes määruse nr 883/2004 artikliga 4 sätestatud võrdse kohtlemise põhimõttega, kui neil on määruse nr 492/2011 artikli 10 kohane liikmesriigis elamise õigus ja nad saavad sotsiaalkindlustus- või perehüvitist määruse nr 883/2004 artikli 3 lõike 1 tähenduses?
               
            
         (1)  Euroopa Parlamendi ja nõukogu 5. aprilli 2011. aasta määrus (EL) nr 492/2011 töötajate liikumisvabaduse kohta liidu piires (ELT 2011, L 141, lk 1).
      
         (2)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT 2004, L 158, lk 77; ELT eriväljaanne 05/05, lk 46).
      
         (3)  Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide koordineerimise kohta (ELT 2004, L 166, lk 1; ELT eriväljaanne 05/05, lk 71).